Sarajevo piiramine
Sarajevo piiramine oli kaasaegses sõjapidamises pikim pealinna piiramine. Serblaste Vabariigi Armee piiras iseseisvaks kuulutatud Bosnia ja Hertsegoviina pealinna Sarajevot 5. aprillist 1992 kuni 29. veebruarini 1996. See toimus pärast seda, kui Jugoslaavia Rahvaarmee oli algselt linna piiranud. Piiramisjõud oli umbes 13 000 sõdurit, kes paiknesid linna ümbritsevatel küngastel. Sealt ründasid nad linna suurtükkide, tankide ja tulirelvadega. Kokku hukkus 13 952 inimest, kellest 5434 olid tsiviilisikud.